Afrikaans Nie-Fiksie – Page 2 – WORDSWORTH BOOKS
Elders – my 1025 km te voet langs die Camino – Erns Grundling
Erns Grundling, joernalis by die buitelug-tydskrif Weg, se staptog langs die gewilde pelgrimsroete, die Camino, word weergegee met spontaneïteit en ‘n verfrissende gebrek aan vertoon. Met sy vertrek is Erns “die platoorste haas op die lughawe”, gejaagd en nog nie klaar met sy laaste artikel nie.
Emily Hobhouse: Geliefde Verraaier – Elsabe Brits
Die veelbekroonde wetenskapjoernalis Elsabé Brits se belangstelling in Emily Hobhouse het haar gelei na die enigste oorlewende Hobhouse-afstammeling in Kanada, waar sy ‘n “skatkis” gevind het: briewe, dagboeke en plakboeke deur Emily geskryf. Dit het gelei tot die verskyning van hierdie prag-biografie, met inligting en foto’s wat nooit vroeër gepubliseer was nie.
Gert & Joey – Pieter van Zyl
Pedofilie. Ontvoering. Moord? In Suid-Afrikaners se koppe het hierdie begrippe sinoniem geword met die name van Gert van Rooyen en Joey Haarhoff.
Goeiemore, Mnr Mandela deur Zelda la Grange
Zelda la Grange het grootgeword as ’n ondersteuner van die reëls wat wit en swart skei. En tog sou sy een van die mense word op wie Nelson Mandela die swaarste steun in die vervulling van sy lewenstaak. Sy deel nou sy inspirerende gawes aan haar met die wêreld.
Historikus: ‘n Outobiografie – Hermann Giliomee
As uitgesproke kommenatator wat voor en na 1994 met die regering gebots het, een van die Dakar-gangers wat al in die 1980s die ANC gaan ontmoet het en wereldkenner van die Afrikaners.
Hoe Verklaar Jy Dit? – Danny Fourie
Die meeste van ons het wetenskap- en biologie-verwante vrae soos hoe Teflon aan ‘n pan se binnekant vasgesit word, of voëls agteruit kan vlieg, hoe ‘n vliegtuig se vlerke hom in die lug hou, hoekom mens jouself nie kan kielie nie, ensovoorts.
Ingrid Jonker – ’n Biografie – Petrovna Metelerkamp
Hierdie volledige biografie volg vyftien jaar na Metelerkamp se eerste boek oor Ingrid Jonker, Beeld van ’n digterslewe. Ingrid se lewe en werk het die kollektiewe verbeelding aangegryp, veral nadat oudpresident Nelson Mandela een van haar gedigte voorgelees het tydens sy inhuldiging.
Jeremy vannie Elsies – Jeremy Vearey
Jeremy het in die 1980’s in Elsiesrivier en Tiervlei sy inslag gehad. Hier het hy die grootloop leer loop, in die djaarts van sy uitgebreide familie en die damdjaart waarheen hy sy pa gereeld vergesel het.
Koeëlreën – Japie Bogaards & Wollie Wolmarans
In hofsake word insette van deskundiges gebruik om skiettonele te rekonstrueer. ‘n Mens verwonder jou aan wat alles van bloedspatsels en afgevuurde patrone afgelei word en wonder dikwels: “Hoe?”